open-index/open-wikipedia-markdown huggingface dataset:
Øyvind Kvalnes

**Øyvind Kvalnes** (født 1963) er en norsk forfatter, musiker og filosof som har spesialisert seg på moralfilosofi.

Kvalnes tok doktorgraden i filosofi ved Universitetet i Oslo i 1998 med avhandlingen *Living with Moral Luck*.

Fra 1995 til 1998 var han stipendiat ved Etikkprogrammet hos Norges forskningsråd. I 1999 var han kommunikasjonsrådgiver i Geelmuyden.Kiese og i perioden 2000 til 2009 var han daglig leder for Humanistisk Akademi i Oslo. Han har siden vært ansatt som forsker ved Institutt for ledelse og organisasjon på Handelshøyskolen BI, med stillingen som førsteamanuensis fra 2009, og professor fra 2021.   

Kvalnes har siden slutten av 1990-årene holdt foredrag, seminarer og kurs for norske organisasjoner innen emner som etikk og verdier, kommunikasjon og ledelse. Han har skrevet flere bøker innenfor sitt fagfelt, blant annet *Se gorillaen! Etikk i arbeid*, som i 2005 innbragte ham Universitetsforlagets faglitterære pris. Han har stor interesse for fotball, noe som også har avspeilet seg i hans yrkesutøvelse som filosof.

## Musikk
I sine yngre år drev han mye med musikk. Blant annet så var han i perioden 1983 til 1985 med i Nesoddbandet ''Fra Lippo Lippi'', hvor han spilte tangenter. Han er en av komponistene bak slageren «Shouldn't have to be like that», fra LP-en *Songs*.

## Bokutgivelser

* *Filosofisk førstehjel*p (2022). Cappelen Damm.
* *Risikofylt lek: En etisk utfordring* (2022). Universitetsforlaget. Medforfatter Ellen Beate Hansen Sandseter.

* *Flørt: Om blikk, berøring og øyeblikkets kjemi* (2021). Gyldendal. Medforfatter Fanny Duckert.

* *Digital dilemmas: Exploring social media ethics in organizations* (2020). Palgrave MacMillan. 
**Moral reasoning at work: Rethinking ethics in organizations* (2019). Andre utgave. Palgrave MacMillan. 
* *Ytringsklima* (2019). Cappelen Damm Akademisk.
* *Fallibility at work. Rethinking excellence and error in organizations* (2017). Palgrave Macmillan. 
**Hjelp: Hvordan kan vi gjøre en forskjell for andre?* (2015) Cappelen Damm.
**Etikk for lærere* (2014). Universitetsforlaget.
**Etikk og samfunnsansvar* (2012). Universitetsforlaget.
**Habilitet* (2012). Kommuneforlaget.
**Det feilbarlige menneske: Risiko og læring i arbeidslivet* (2010). Universitetsforlaget.
**Mot og mening: Hvordan takle smisking på arbeidsplassen* (2008). Universitetsforlaget
**Målvaktfilosofi* (2007). Font forlag.
**Se gorillaen! Etikk i arbeid* (2006). Universitetsforlaget. (har blitt utgitt i flere reviderte utgaver siden)

## Referanser
Fats Waller

**Thomas Wright «Fats» Waller** (1904–1943) var en amerikansk jazzpianist, organist og komiker.  
Waller spilte orgel i lokale kirker, og lærte stride piano av James P. Johnson i Harlem, såvel som Willie Smith.  Disse innlemmet han i rent party-miljøet, der Waller underholdt mot en inngangspenge for å finansiere husleia. Første innspilling var «Got to Cool My Doggies Now» (1922). Med Sidney Bechet og andre utkom *Wildcat Blues* (1923).  Perioden ga også komposisjonen «Squeeze Me». Waller fremførte også en del orgel for vaudeville, blant annet med Bessie Smith. Komposisjonene «Crazy 'bout My Baby» og «Stealing Apples» ble utgitt med Fletcher Henderson (1927). Han debuterte i Carnegie Hall med Johnsons *Yarnekraw* (1928).

Waller ble også kjent for å ha tonesatt Broadway-musikaler som *Keep Shufflin* med Johnson (1928), *Load of Coal* (1929) og *Hot Chocolate* (1929) til tekster av Andy Razaf.  Perioden ga «Honeysuckle Rose» og «Ain't Misbehavin» (fremført av Louis Armstrong).  Waller ble en meget populær radiopersonlighet, blant annet gjennom serien «F.W. and his Rhythm Club» (1934–) med orkesteret av samme navn. Dette ga ut om lag 400 melodier på Victor Records frem til Wallers død (lungebetennelse) under retur fra en turné på vestkysten.

Waller gjestet Norge (1938) på den siste av sine to Europa-turneer, da han også gjennomførte den første jazz-fremføring på orgel i Notre-Dame.  Forøvrig spilte han i kinofilmene
*Hooray for Love!* (1935), King of Burlesque* (1935) og *Stormy Weather'' (1943).

## Referanser


## Eksterne lenker
* 
* 
* 
* 
*  pbs.org  har audio og dokumenter om Waller
Östermalm (Stockholm)

**Östermalm** er en bydel i Stockholms innerstad. 

## Grenser
Bydelen avgrenses av Saltsjöns strand, Birger Jarlsgatan, hele Valhallavägen, pluss en forlengelse etter Gärdesgatan ned mot stranden ved Djurgårdsbrunnsviken.

## Historie

Östermalm ble tidligere kalt Ladugårdslandet og Ladugårdsgärdet; navnet viser til de fire kongelige låvene (ladugårder) i området: Medelby, Kaknäs, Unnanrör og Vädla. Av disse er det bare Kaknäs som lever videre som stedsnavn; her finner en det kjente Kaknästårnet.

Östermalm fikk sin første byplan i 1640, for kvartalene omkring Östermalmstorg. Östermalm var et yndet utfluktsmål for byboerne, og gårdene her fungerte primært som lystgårder. Med tida ble en stadig stigende del av befolkninga militære, og Ladugårdsgärdet ble mer og mer kjent som en fattig og skitten bydel. Midt på 1800-tallet skjedde en større utbygging og tilflytting av mer velstående beboere. Det gamle navnet var kommet i miskreditt, og i 1885 fikk området navnet Östermalm.

Ladugårdsgärdet ble fra 1926 navnet på den tilgrensende bydelen; i dagligtale brukes bare Gärdet.

## Se også
* Östermalm (bydelsområde)
* Östermalm (band)

## Eksterne lenker
*
Verdens Gang (1868–1923)

***Verdens Gang*** var opprinnelig et ukeblad, senere en dagsavis (fra 1885), som ble utgitt i Kristiania mellom 1868 og 1923.

## Historie
Avisen ble stiftet av lærer og telegrafist Peder Olsen, som også var redaktør frem til sin død i 1876. I 1878 overtok Ola Thommessen redaktørjobben. Han gjorde avisen til det mest innflytelsesrike dagblad for venstresiden i Norge, og landets mest utbredte politiske avis. Etterhvert ble avisen et organ for Frisinnede Venstre. I tiden etter første verdenskrig fikk avisen imidlertid økonomiske vanskeligheter. *[[Norske Intelligenz-Seddeler]]* ble en del av avisen i 1920. I 1923 ble avisen solgt til *[[Tidens Tegn (avis)|Tidens Tegn]]*, som Thommessen hadde stiftet da han forlot redaktørstillingen i 1910. *Verdens Gang* opphørte dermed å eksistere.

## Redaktører
* 1868–1876: Peder Olsen
* 1876–1878: Johan Sverdrup
* 1878–1910: Ola Thommessen
* 1910–1913: Mons Monsen Mjelde
* 1913–1914: H.O. Oppedal
* 1914–1918: Herman Kristoffer Lehmkuhl
* 1918–1922: Axel Otto Normann

## Referanser


## Se også
* *[[VG]]*

## Eksterne lenker
* 
*
Andrea del Verrocchio

**Andrea di Michele di Francesco de' Cioni**, bedre kjent som **Andrea del Verrocchio** (født i Firenze ca. 1435, død i Venezia 7. oktober 1488), var en italiensk gullsmed, billedhugger, tegner og maler. Hans elever innbefatter Leonardo, Perugino, Ghirlandaio og Botticelli. Han skal også ha hatt innflytelse på Michelangelo. Han arbeidet i en klar, klassisk stil som kjennetegnet den tidlige, florentinske renessansen.

## Liv og verk

Han var den ledende billedhugger i Firenze i andre halvdel av 1400-tallet, og hans høyst vellykkede verksted hadde en vidtspennende påvirkning på yngre generasjoner. Han hadde mange beskyttere; Medici-familien, den venetianske stat og bystyret i Pistoia gav ham oppdrag.

Verrocchio var mangesidig og hadde talent både for billedhugging av bronse- og sølvstatuetter og marmorrelieffer og for altermaling. Han ble inspirert av samtidens interesse for antikken og iakttagelse av naturen. Hans fontener, portrettbyster og ryttermonumentet over Colleoni (1482–1488) står i gjeld til den ikonografiske tradisjon som hadde røtter fra tidlig 1400-tall. Hans gravmonumenter er også bemerkelsesverdige.

## Referanser


## Eksterne lenker
*
Skaidi

**Skaidi** (av nordsamisk *Skáidi*: åmot, land mellom to elver som møtes) er ei bygd i Hammerfest kommune i Finnmark. Skaidi er et trafikk-knutepunkt, da riksvei 94 til Hammerfest her tar av fra europavei 6.

Rundt 1930 ble det vedtatt at riksveg 50 (dagens europavei 6) skulle bygges ferdig gjennom fylket. Strekningen mellom Skaidi og Olderfjord sto ferdig mellom 1927 og 1937.

Under den andre verdenskrig lå flere mindre leirer for russiske krigsfanger i området ved Skaidi.

I 1947 oppførte den norske stat *Skaidi skysstasjon og [[Statens Fjellstuer|fjellstue]]*. Stasjonen var tegnet av arkitektene F.S. Platou og R. Mack, og er en del av Arbeids- og administrasjonsdepartementets prosjekt Statens kulturhistoriske eiendommer.

På slutten av det 20. århundre ble det offentliggjort planer om utbygging av Skaidivassdraget, som om utbyggingen ble utført ville medført at betydelig større arealer enn i Altautbyggingen ble demt ned, dessuten ville flere faste trekkveier for rein blitt brutt. Reineierne protesterte like sterkt som mot Altautbyggingen, men mediadekningen var mindre og naturvernerne engasjerte seg ikke i spørsmålet om utbygging av Skaidivassdraget. Utbyggingen ble utsatt og senere skrinlagt da Repparfjordvassdraget ble varig vernet mot kraftutbygging i 1986.

Statens vegvesens vegtrafikksentral lå i Skaidi inntil den ble flyttet til Mosjøen i 2003.

## Referanser
Elisabeth Schwarzhaupt

**Emma Sophie Elisabeth Schwarzhaupt** (1901–1986) var en tysk politiker (CDU). Hun var helseminister i den føderale regjeringen fra 1961 til 1966, og dermed Tysklands første kvinnelige føderale minister.

## Utdannelse og yrke
Etter Abitur i 1920 studerte Elisabeth Schwarzhaupt jus i Frankfurt, og tok i 1930 den andre juridiske statseksamen. Samme år ble hun dr. jur. med avhandlingen *Fremdwährungsklauseln nach deutschem Schuldrecht (Valutaklausuler etter tysk pengekravsrett)* .  Hun arbeidet frem til 1932 som rådgiver i en rettshjelptjeneste for kvinner i Frankfurt. Hun ble så utnevnt til dommer i Dortmund og Frankfurt. I 1933 ble hun avskjediget som dommer fordi den nye nasjonalsosialistiske justisministeren mente kvinner ikke kunne være dommere.

Hun arbeidet kortvarig for den tyske pensjonistforeningen i Berlin og var så juridisk rådgiver i kanselliet til den protestantiske kirke i Berlin.

I 1947 reiste hun tilbake til Frankfurt, hvor hun frem til 1953 arbeidet for den protestantiske kirkens utenlandskontor, bl.a. som forretningsfører for det protestantiske kvinnearbeidet.

Elisabeth Schwarzhaupt mottok 10. desember 1965 som første kvinne storkorset av  Bundesverdienstkreuz. Fra 1970 til 1972 var hun leder for det tyske kvinnerådet. Hun er begravet på Hauptfriedhof Frankfurt.

Hun regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Familie
Elisabeth Schwarzhaupt var datter av overskoleråd Wilhelm Schwarzhaupt, som fra 1918 til 1933 var medlem av den prøyssiske landdag for det liberale DVP. Hennes mor stammet fra en velhavende handelsslekt. Elisabeth Schwarzhaupt var forlovet med en jødisk lege, som på grunn av yrkesforbud emigrerte til Sveits og senere USA.

## Parti

Under Weimarrepublikken var Elisabeth Schwarzhaupt medlem av det liberale DVP. Etter 1945 tilhørte hun det kristeligdemokratiske CDU.

## Parlamentsmedlem
Fra 1953 til 1969 var hun medlem av Forbundsdagen. Der var hun fra 1957 til 1961 nestleder for CDU/CSU-fraksjonen.

## Offentlige verv
Etter valget i 1961 ble hun den 14. november utnevnt til helseminister i Konrad Adenauers kabinett. Hun fortsatte som minister i Ludwig Erhards regjering frem til 30. november 1966.

## Publikasjoner
* *Die Frau in Regierungs- und Oppositionsparteien*, i: *Neue Evangelische Frauenzeitung*, 1965, hefte 2, pp 34–38.
* *Aufzeichnungen und Erinnerungen*, i: *Abgeordnete des Deutschen Bundestages. Aufzeichnungen und Erinnerungen*, bd. 2, Boppard am Rhein, 1983, pp 235–283.

## Se også

* Det tyske demokratiets pionerer.

## Referanser


## Litteratur
* Hessische Landesregierung (red): *Elisabeth Schwarzhaupt – Portrait einer streitbaren Politikerin und Christin (1901–1986)*. Herder Verlag, 2001, ISBN 3-451-20139-9

## Eksterne lenker
* 
*
Northwest Arctic Borough

**Northwest Arctic Borough** er en borough i den amerikanske delstaten Alaska. Den ligger i nordvestlige delene av staten og det grenser mot North Slope Borough i nord, Yukon-Koyukuk i øst og mot Nome Census Area i sør.

Bykommunen ligger rundt Kotzeboesundet og nordover langs kysten av Tsjutsjerhavet til Kivalinalagunen. I den østlige delen ligger Schwatka- og Sheklukshukfjellene. Det totale arealet er  kvadratkilometer, hvorav   km² er vann og  km² land. Nasjonalparken Kobuk Valley og deler av Gates of the Arctic nasjonalpark ligger i Northwest Arctic Borough.

Bykommunen har  innbyggere (2010), og administrasjonssenteret er byen Kotzebue. Området ble etablert som valgdistriktet Kobuk i 1958. I 1972 ble deler av områdene i nord overført til North Slope Borough. Kobuk ble organisert som Northwest Arctic Borough den 2. juni 1986.

## Referanser


## Eksterne lenker
*
Harrogate (distrikt)

**Harrogate** er et administrativt distrikt i North Yorkshire i England. Det har navn etter administrasjonssenteret Harrogate.

Distriktet ble opprettet 1. april 1974 ved sammenslåing av Masham landdistrikt, Wath landdistrikt, deler av Thirsk landdistrikt, Harrogate, Ripon, Knaresborough, Nidderdale landdistrikt, Ripon and Pateley Bridge landdistrikt, deler av Wetherby landdistrikt og deler av Wharfedale landdistrikt. Distriktet dekker et areal på 1309,13 km² og hadde 157&nbsp;869 innbyggere i 2011.

Den 1. april 1996 ble sognene Nether Poppleton, Upper Poppleton, Nessay og Rufforth overført fra distriktet for å bli en del av den enhetlige myndigheten York. 

## Steder i distriktet
* Aldborough
* Boroughbridge
* Harrogate
* Kirk Hammerton
* Knaresborough
* Masham
* Nidderdale
* Pateley Bridge
* Ripon
* Wensleydale
* Wharfedale

## Referanser


## Eksterne lenker
*
Leo I

**Leo I** kan vise til: 

* Leo I (pave) (ca. 400-461), Leo den store. 
* Leo I (keiser) (401–474), østromersk keiser.
Bristol Bay Borough

**Bristol Bay Borough** er en bykommune i den amerikanske delstaten Alaska. Den ligger i de sørvestlige delene av staten, i den indre delen av Bristolbukta, med grenser til bykommunen Lake and Peninsula i nord, sør og øst.

Bristol Bay Borough er Alaskas minste bykommune, og har et totalt areal på  kvadratkilometer, hvorav  km² er land. Området strekker seg 55 kilometer fra Kvichakbukta i vest til Nakneksjøen øst. Fra utløpet av elva Kvichak strekker bykommunen seg 30 kilometer i sørlig retning. 

Bykommunen har 960 innbyggere (2013), og administrasjonssenteret er Naknek, som ligger ved utløpet til elva Naknek. King Salmon, som er administrasjonssenter i Lake and Peninsula, ligger i Bristol Bay Borough.

Bristol Bay Borough ble skilt ut fra Bristol Bay Census Division i 1962, og ble da etablert som Alaskas første bykommune.

## Referanser

## Eksterne lenker
*
Werna Gerhardsen

**Werna Julie Gerhardsen** (født **Werna Julie Christie**; 1912–1970) var en arbeiderpartipolitiker fra Oslo. 

Hun var selv også politisk aktiv som lokalpolitiker i Oslo. Hun bidro til opprettelsen av Frambu helsesenter, og var sentral bidragsyter til arbeiderbevegelsens barneorganisasjon Framfylkingen. 

Hun var formann i Oslo Arbeidersamfunn fra 1951 til 1952. 

## Familie
Werna Gerhardsen var av familien Christie og mor til Rune Gerhardsen og Truls Gerhardsen. 

Hun var Einar Gerhardsens ektefelle fra 1932.

## Referanser


## Litteratur
* 

## Eksterne lenker
* 
* 
*  Bilder av Werna Gerhardsen, Oslo Museum
Sparta Praha

:*For ishockeyklubben med samme navn, se [[HC Sparta Praha]].*
**Sparta Praha** er den mestvinnende fotballklubben i Tsjekkia. Klubben ble grunnlagt 16. november 1893. Sparta Praha har gjennom tidene hatt en rekke . Mange av de beste spillerne i Europa har spilt i Sparta.

## Historiske navn
* 1893 — Athletic Club Královské Vinohrady 
* 1894 — Athletic Club Sparta 
* 1948 — Athletic Club Sparta Bubeneč 
* 1949 — Sokol Bratrství Sparta 
* 1951 — Sparta ČKD Sokolovo 
* 1953 — TJ Spartak Praha Sokolovo 
* 1965 — TJ Sparta ČKD Praha 
* 1990 — TJ Sparta Praha 
* 1991 — AC Sparta Praha 
* 1993 — AC Sparta Praha fotbal, a.s. 

## Meritter
### Tsjekkoslovakiske seriemesterskap (25 mesterskap)
1912, 1919, 1922, 1926, 1927,
1932, 1936, 1938, 1939, 1944,
1946, 1948, 1952, 1954, 1965,
1967, 1983, 1984, 1985, 1987,
1988, 1989, 1990, 1991, 1993.

### Tsjekkiske seriemesterskap (14 mesterskap)
1994, 1995, 1997, 1998, 1999, 2000, 2001, 2003, 2005, 2007, 2010, 2014, 2023, 2024

### Cupmesterskap (12 mesterskap)
1992, 1989, 1988, 1984, 1980, 1976, 1972, 1964, 1946, 1944, 1943, 1909

### [[Mitropa Cup]] (3 mesterskap)
1927, 1935, 1964

## Spillerstall
Oppdatert 7. mai 2023.

### Utlånte spillere

## Kjente spillere
*  Jan Koller
*  Pavel Nedvěd
*  Petr Cech
*  Tomas Rosicky
*  Karel Poborsky
*  Andrej Kvašňák

## Referanser


## Eksterne lenker
* 
* Fansens hjemmeside
* UEFAs side om Sparta Praha
Hambleton

**Hambleton** er et administrativt distrikt i North Yorkshire i England. Administrasjonssenteret er Northallerton. 

Distriktet ble opprettet 1. april 1974 ved sammenslåing av Northallerton, Bedale landdistrikt, Easingwold landdistrikt, samt deler av Thirsk landdistrikt og Croft  landdistrikt. Samtlige distrikter lå i North Riding of Yorkshire. Distriktet dekker et areal på 1311,17 km² og hadde 89&nbsp;140 innbyggere i 2011.

Distriktet har navn etter Hambleton Hill, som er en del av North York Moors nasjonalpark og ligger i den østlige delen av distriktet. 

## Steder i distriktet
* Bedale
* Easingwold
* Great Ayton
* Northallerton
* Stokesley
* Thirsk

## Referanser


## Eksterne lenker
*
Hambleton (andre betydninger)

**Hambleton** kan vise til:

* Hambleton, distrikt i North Yorkshire i England
* Hambleton (Lancashire), landsby i England
* Hambleton (Rutland), landsby i England
* Hambleton (Selby), landsby i England
* Hambleton Hills, fjellområde i North York Moors i England
Djurgårdsbrunnsviken

**Djurgårdsbrunnsviken** er en vik av Saltsjön i Stockholm.

Den strekker seg fra Ladugårdslandsviken mellom bydelene Stockholm og Djurgården og fortsetter ut i Djurgårdsbrunnskanalen. Viken er 2 km lang og opptil 380 meter bred. For den som vil spasere rundt viken, er strekningen ca. 4,8&nbsp;km.

Under Sommer-OL 1912 ble viken brukt som arena for de olympiske svømmekonkurransene.
SketchUp

**Trimble SketchUp** er et dataprogram for å produsere tredimensjonale modeller. Det er utformet for å være intuitivt og fleksibelt, og for å kunne produsere modeller i særdeles kort tid. 

Opprinnelig ble SketchUp utformet av selskapet *@Last Software* for profesjonelle arkitekter, sivilingeniører, filmprodusenter, spillutviklere og beslektede yrker. I 2006 ble @Last Software kjøpt opp av Google, mye fordi SketchUp var særskilt egnet til å fremstille bygningsmodeller for Google Earth. *Trimble Navigation* kjøpte SketchUp fra Google i 2012.

## Referanser


## Eksterne lenker
* 
*
Denali Borough

**Denali Borough** er et borough i den amerikanske delstaten Alaska. Det ligger i de sentrale delene av delstaten, med grenser til Yukon-Koyukuk Census Area i vest og nordvest, Fairbanks North Star Borough i nordøst, Southeast Fairbanks Census Area i øst og Matanuska-Susitna Borough i sør.

Området har et totalt areal på  kvadratkilometer, hvorav 64 km² er vann. I 2010 hadde det  innbyggere, og administrasjonssenteret er byen Healy.

Denali Borough ble etablert i 1990 etter å ha blitt skilt ut fra Yukon-Koyukuk Census Area. Det har fått navn etter USAs høyeste fjell, Denali.

## Referanser

## Eksterne lenker
*
John Aldridge

**John William Aldridge** (født 18. september 1958 i Liverpool i England) er en tidligere irsk fotballspiller som er kjent for å være en veldig effektiv spiss.

## Tidlig karriere
Han spilte mye amatørfotball for forskjellige klubber i Merseyside før han i 1979 kom til Newport County AFC, der han spilte 170 kamper og lagde 69 mål, før han i 1984 dro til Oxford United. Med dem vant han ligacupen i 1986, noe som er Oxford Uniteds eneste store trofé.

## Karriere i [[Liverpool FC]]
I 1987 dro Aldridge til Liverpool FC for å ta over etter Ian Rush, som hadde dratt til Juventus. Han var den rette mannen til å ta over etter Rush, og sesongen etter at han kom lagde han 29 mål for klubben, og han var en stor suksess. Etter at Rush kom tilbake fra en frustrerende tid i Italia ble de to spisspartnere. Aldridge blomstret opp i samarbeidet mens partneren Rush hadde en dårlig periode og ofte måtte sitte på benken. Men situasjonen endret seg sesongen etter Hillsborough-tragedien, og Aldridge begynte å sitte på benken i stedet. Han signerte for den spansk/baskiske klubben Real Sociedad. I den siste kampen for Liverpool fikk han et innbytte for å ta en æresrunde da han kastet trøya og støvlene ut til publikum.

## Karriere i [[Real Sociedad]]
Han var den første ikke-basker til å spille for Real Sociedad. Han var i klubben fra 1989 til 1991 og hadde stor suksess før han dro tilbake til Merseyside for å spille for Tranmere Rovers.

## Karriere i [[Tranmere Rovers]]
Den første sesongen sin der lagde han klubbrekord med 40 mål på en sesong. Han lagde mange mål for klubben før han ble spillende manager i 1996, og han la opp som spiller to år senere. Han sa opp som manager i 2001. Han fikk 69 kamper og 19 mål for Irlands herrelandslag i fotball. Årene med Aldridge som spiller og manager var også de beste i Tranmeres historie, med plasseringer på øvre halvdel av tabellen på nivå 2 i engelsk fotball.

## Karriere

## Meritter
* Den walisiske cupen i 1979/80
* Ligacupen i 1985/86
* Øverste divisjon i England i 1987/88
* FA Charity Shield i 1988/89
* FA-cupen i 1988/89
* FA Charity Shield 1989/90

## Referanser


## Eksterne lenker
* 
* Liverpools offisielle hjemmeside om Aldridge
* Lfchistory.net om Aldridge
Denali

**Denali**, føderalt navn **Mount McKinley**, er et fjell i Denali Borough i den amerikanske delstaten Alaska. Fjelltoppen ligger  meter over havet og er USAs og Nord-Amerikas høyeste punkt.

Fjellet ligger i de sentrale delene av Denali nasjonalpark, og er en del av fjellkjeden Alaska Range, som strekker seg øst-vest i det sørlige Alaska og delvis inn i Canada.

Den 7. juni 1913 nådde en gruppe under ledelse av Hudson Stuck, som de første menneskene, fjellets topp. Allerede i 1903 hevdet Frederick Cook at han hadde besteget fjellet, men det viste seg senere å ikke være sant. Den første kvinnen på toppen av Denali ble Barbara Washburn i 1947.

## Navn
Mellom 1896 og 2015 hadde fjellet navnet Mount McKinley, oppkalt etter USAs 25. president, William McKinley. Det opprinnelige navn, som ble brukt frem til 1897, var Denali, som betyr «det høyeste» på koyukon, som er et av de nordathabaskiske språk.

I 1980 ble Denali fjellets offisielle navn i Alaska. Etter et ønske fra Alaskas guvernør bestemte president Barack Obama at dette navnet skulle være offisielt i resten av USA fra den 31. august 2015.

Den 20. januar 2025 ble det føderale navnet i USA endret tilbake til Mount McKinley, etter en presidentordre fra Donald Trump, som var blitt innsatt som USAs 47. president samme dag.

## Referanser




## Eksterne lenker
*
Wörthersee Stadion

**** er et multifunksjonelt stadion i Klagenfurt, Østerrike. Det er for tiden mest brukt til fotballkamper, og er hjemmebanen til fotballklubben FC Kärnten. Tilskuerkapasiteten er 32&nbsp;000. 

## Referanser


## Eksterne lenker
*
Ankelledd

**Ankelleddet** (norrønt: *ǫkla*, parti mellom foten og smalleggen, ankelledd) er et hengselledd i nedre del av foten. Skinnebein og leggbein danner en gaffelformet leddskål. De to knoklene er holdt sammen av kraftige leddbånd. «Gaffelen» går ned over spolebeinet, som er kileformet, det vil si smalt bak og bredt foran. Når foten bøyes oppover vil den brede delen av spolebeinet kile seg fast i gaffelen og derfor gjøre leddet mer stabilt.

## Bevegelser
* Strekking: Fremste skinnebensmuskel. (Oppover = *dorsalfleksjon*)
* Bøyning: Den tohodede leggmuskel, Flyndremuskelen. (Nedover = *plantarfleksjon*)

I de øvrige fotrotknoklene kan det foregå andre bevegelser. Viktigst er innvasjon/evasjonsbevegelsen. Når man vrikker ankelleddet har man lagd en for kraftig innvasjon. Fotens evne til å være støtdemper skapes blant annet ved den såkalte fothvelvingen. Fothvelvingen dannes av den tverrgående fotbuen, den indre fotbuen og den ytre fotbuen. Disse buene blir hovedsakelig holdt i spenn av sterke ligamenter, som går på undersiden av foten.

## Referanser


## Litteratur
* Ardizzone, Remy; Valmassy, Ronald L. (Oktober 2005): «How To Diagnose Lateral Ankle Injuries» i: *Podiatry Today*.

## Eksterne lenker
*
Red Bull Arena (Salzburg)

**Stadion ** er et fotballstadion i Wals-Siezenheim, nær Salzburg, i Østerrike. Det ble offisielt åpnet i mars 2003, og er hjemmebanen til Red Bull Salzburg.

Tilskuerkapasiteten er per dags dato 18&nbsp;200, men når EM i fotball 2008 starter vil kapasiteten bli utvidet til 30&nbsp;000. Stadionet er det eneste i østerrkisk bundesliga som har kunstgress.

## Referanser


## Eksterne lenker
*
Patrik Gerrbrand

**Patrik Gerrbrand** (født 27. april 1981) er en svensk fotballspiller som spiller i forsvar i Hammarby IF.

Han har tidligere spilt for klubber som Älvsjö AIK, Hammarby IF, Leicester City FC og Fredrikstad Fotballklubb.

Gerrbrand hadde kontrakt med Fredrikstad ut 2009-sesongen, men sommeren 2009 ble han enig med klubben om å kansellere avtalen. To dager senere skrev han under for Hammarby.

## Referanser


## Eksterne lenker
* 
* Patrik Gerrbrands spillerprofil på ffksupporter.net
Rotherham (distrikt)

**Rotherham** er et administrativt distrikt med status som *[[metropolitan borough]]* i South Yorkshire i England. Det har navn etter administrasjonssenteret Rotherham.

Distriktet ble opprettet 1. april 1974 ved sammenslåing av Rotherham, Maltby, Rawmarsh, Swinton, Wath-upon-Dearne, Rotherham landdistrikt og Kiveton Park landdistrikt. Distriktet dekker et areal på 286,54 km² og hadde 257&nbsp;280 innbyggere i 2011.

## Steder i distriktet
*Anston, Aston, Aughton
*Bramley, Brampton, Brinsworth
*Catcliffe
*Dinnington
*Firbeck
*Gildingwells, Greasbrough
*Harthill, Hellaby, Herringthorpe
*Kimberworth, Kimberworth Park, Kiveton Park
*Laughton-en-le-Morthen, Letwell
*Maltby, Manvers, Morthen
*Parkgate
*Ravenfield, Rawmarsh, Rotherham, Ryecroft
*Swallownest, Swinton
*Templeborough, Thorpe Hesley, Thorpe Salvin, Thrybergh, Thurcroft, Todwick, Treeton
*Ulley
*Wales, Wath-upon-Dearne, Wentworth, West Melton, Whiston, Wickersley, Woodsetts

## Referanser


## Eksterne lenker
*
Prevalens

**Prevalens** brukes i medisinsk statistikk til å beskrive *hvor mange individer i en bestemt gruppe som har en gitt tilstand eller sykdom, gjerne på et gitt tidspunkt*. Man skiller således mellom prevalensen ved et visst tidpunkt, **punktprevalens**, og prevalensen i en periode, **periodeprevalens**.

Prevalens oppgis vanligvis i prosent av befolkningen eller som antall av en begrenset gruppe, som «1 av 1000».

Prevalensen sier noe om hvor vanlig en bestemt tilstand, for eksempel en sykdom, er i en befolkning. 

Et eksempel på prevalensmåling er Folkehelseinstituttets to årlige dager når man teller opp tallet på dem som er rammet av sykehusinfeksjoner på helseinstitusjoner i Norge. Høsten 2007 var dette 24. oktober, og av 10&nbsp;167 pasienter denne dagen hadde 639 sykehusinfeksjon. Dette gir en prevalens på  \frac{639}{10 167} = 0,063 = 6,3\%. Av disse var 188 postoperative sårinfeksjoner. Om man regner prevalensen av alle pasienter blir den 1,8 %. Regner man den av bare de 2524 nyopererte, blir den 7,4 %.

Begrepet må skilles fra statistikkbegrepet insidens, som sier *hvor mange nye individer i en bestemt gruppe som får en gitt tilstand i en gitt tidsperiode*, for eksempel nye tilfeller av astma per år.

Det er ikke uvanlig at prevalens og insidens er forskjellig mellom forskjellige grupper (som for eksempel mellom kvinner og menn eller ved forskjellige alderstrinn). Ved statistiske beregninger kan det defineres spesielle grupper etter kjønn, alder, bosted, yrke, utdannelse, sykdomstrekk eller risokofaktorer. Slike definerte grupper kalles ofte for en kohort.

Begrepet livstidsprevalens anvendes for andelen av en befolkningsgruppe som noen gang i sin levetid får en bestemt sykdom. En livstidsprevalens på 1 %, som for schizofreni, innebærer at 1 av 100 vil få en slik diagnose i løpet av sitt liv.

## Se også
*Insidens

## Referanser
Kråkerøy Idrettslag

**Kråkerøy Idrettslag** (stiftet i 1937) er et idrettslag fra Fredrikstad i Østfold. Idrettslaget er et av de største fleridrettslagene i Østfold, med over tusen medlemmer, og har avdelinger for fotball, håndball, kajakk og barneidrett. Klubben har også sosiale grupper som "Onsdagsklubben" og "Old Boys", samt en egen trimgruppe. Dessuten drifter Idrettslaget Enhuus Camping. Klubbens farger er hvite overdeler og grønne bukser. 

## Fotball

Klubbens seniorlag har, etter opprykk fra 4. divisjon i 2012, spilt i 3. divisjon fra 2013 frem til 2020. Sesongen 2020 endte med nedrykk og laget spiller nå i 4. divisjon. Laget trenes av Mads Edvard Andersen. KIL 2 spiller i 5. divisjon, mens C-laget spiller i 6. divisjon. Lagene spiller sine kamper på Kråkerøy Stadion.

Klubben stiller med lag i alle alderstrinn på guttesiden, og har også flere jentelag. 

Fotballagene spiller på klubbens tre baner: Kråkerøy kunstgress, Kråkerøy kunstgress 2 og Oles Plass (5'er fotball).

## Håndball
Klubben satser hovedsakelig med lag i aldersbestemte klasser. Her har klubben jentelag på alle alderstrinn. 
Seniorlag damer spiller i 4. divisjon.

## Barneidrett
Idrettslaget har egen barneidrettsgruppe.

## Eksterne lenker
* 
* Kråkerøy Stadion - Nordic Stadiums
Tivoli Neu

**** er et multifunksjonelt stadion i Innsbruck, Østerrike. Stadionet kan bli brukt til konserter og store arrangementer, men det er mest brukt til fotballkamper, og er hjemmebanen til fotballklubben Fußballclub Wacker Innsbruck. Det har en sentral beliggenhet, og en kan lett reise til stadionet ved bruk av offentlig transport.

Tilskuerkapasiteten er per dags dato 17&nbsp;400, under EM i fotball 2008 var kapasiteten utvidet til 30&nbsp;000. Stadionet ble åpnet 6. september 2000.
Getty Images

**Getty Images** er et bildebyrå med hovedkontor i Seattle i Washington.

Getty Images ble stiftet i 1993 og er den ledende leverandøren av bilder til bedrifter og privatpersoner med et arkiv på over 70 millioner bilder og 30&nbsp;000 timer med film. 

## Satsingsområder

Byrået jobber mot tre hovedområder: 
* kreative bedrifter (reklame og grafisk design), 
* media (trykte og online media) og 
* intern markedsføring i diverse bedrifter.

Getty har kontorer rundt om i hele verden samtidig som de selger på internett og via CD-ROM-kataloger via distributører.

## Referanser


## Eksterne lenker
*
Rothschildpark

**Rothschildpark** er en park i Westend i Frankfurt am Main. Den er oppkalt etter bankierfamilien Rothschild fra Frankfurt. Parken ligger like i nærheten av Alte Oper, mellom gatene Reuterweg og Oberlindau, og ved grensen til bydelen Innenstadt. Parkens hovedinngang lå opprinnelig ved Bockenheimer Landstraße.

## Historie

I 1816 kjøpte Mayer Amschel Rothschild en eiendom, som i årene frem til 1870 ble utvidet gjennom flere eiendomskjøp. Omkring 1832 oppstod et parkanlegg i romantisk («engelsk») stil med et nygotisk tårn, som er bevart. På eiendommen ble det også bygget et palé og et orangeri under ledelse av Friedrich Rumpf. Disse bygningene eksisterer ikke lenger. I 1891 ble parken modernisert.

Parkanlegget ble sterkt skadet under annen verdenskrig. Siden 1950 har parken tilhørt byen Frankfurt. På 1950-tallet ble parkens areal redusert gjennom at deler av eiendommen ble bebygget. Langs Bockenheimer Landstraße ble det oppført et høyhus for Zürich Versicherungsgruppe; dette var et av de aller første høyhusene i Frankfurt. I 1972 ble det såkalte SGZ-høyhuset bygget ved Reuterweg. En tid var dette Frankfurts høyeste bygning. Zürich-høyhuset er nå revet, og det bygges et nytt høyhus der det stod, som vil bli kalt Operatårnet. I denne forbindelse skal den opprinnelige inngangen til parken også restaureres, og parkens areal økes med ca. 5&nbsp;400 kvadratmeter.

I 1954 ble det satt opp en statuegruppe av Georg Kolbe, kalt *Ring der Statuen*. 

Parken har en gammel trebestand og en lekeplass.


 Rothschildpark-Sued-2010-Frankfurt-Park-Tower-FFM.jpg|Rothschildpark
 FFM Rothschildpark-Turm 1.jpg|Rothschildpark
 Frankfurt RothschildparkRing der Statuen.jpg|''Ring der Statuen


## Eksterne lenker

*  Rothschildpark på rhein-main.net
Fylkesvei 6532

**Fylkesvei 6532 (Fv6532)** går mellom Kroken og Myrmoen i Røros kommune.

Den tar av fra fylkesvei 30 ved Kroken og går østover langs nordsiden av Aursunden til fylkesvei 705 ved Myrmoen.

Før Trøndelag fylke ble opprettet 1. januar 2018 hadde veien betegnelsen Fylkesvei 561 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Fylkesvei 6560

**Fylkesvei 6560 (Fv6560)** går mellom Skjærli og Kotsøy i Midtre Gauldal kommune.

Den tar av fra europavei 6 ved Skjærli og går østover via Budal til fylkesvei 30 ved Kotsøy.

Før Trøndelag fylke ble opprettet 1. januar 2018 hadde veien betegnelsen fylkesvei 631.

## Kommuner og knutepunkter

## Eksterne lenker
* Vegvesenets vegkart 
*
Ryedale

**Ryedale** er et administrativt distrikt i North Yorkshire i England. Administrasjonssenteret er Malton. Navnet kommer fra elven Rye, og ble tidligere brukt for et *[[herred|weapontake]]* som dekket omtrent samme område. 

Distriktet ble opprettet 1. april 1974 ved sammenslåing av Norton-on-Derwent, Norton landdistrikt, Malton, Pickering, Flaxton landdistrikt, Helmsley landdistrikt, Kirkbymoorside landdistrikt, Malton landdistrikt og Pickering landdistrikt. I 1996 mistet det halvparten av sitt befolkningstall, da flere sogn ble overført til den nyopprettede enhetlige myndigheten York. Distriktet dekker et areal på 1506,59 km² og hadde 51&nbsp;751 innbyggere i 2011.

## Steder i distriktet
* Helmsley
* Kirkbymoorside
* Malton
* Norton-on-Derwent
* Pickering

## Referanser


## Eksterne lenker
*
Windows Live

**Windows Live** er en samlebetegnelse for en gruppe av tjenester fra Microsoft hvorav noen fortsatt er under utvikling og andre var tjenester som tidligere gikk under MSN-navnet. Windows Live ble lansert i 2006, og representerte da Microsofts forsøk på å konkurrere med hurtigvoksende tilbud fra konkurrenter som Google (med bl.a. Gmail) og andre. Et flertall av tjenestene er tilgjengelig ved hjelp av en nettleser, og de data som trengs for å kjøre dem (med de data som brukeren må gi til tjenesten) er lagret på en ekstern server istedenfor på brukerens egen datamaskin. Denne typen av tjenester eller programvare er tenkt av mange, inkludert Microsoft og Google, som framtiden for databruk ettersom både tjenestene og brukerdata således er tilgjengelig overalt uten at egen programvare er installert.

Tjenester som etterhvert fikk navngivingen Windows Live inkluderer Windows Live Mail, Windows Live Favorites, Windows Live OneCare, Windows Live Messenger, Windows Live Search (direkte konkurrent til Google Søk, senere navngitt Bing), Windows Live Alerts, Windows Live Local, Windows Live Essentials og Windows Live ID. Mange av de tidligere MSN-tjenestene ble erstattet av tilsvarende Windows Live-tjenester, noe som markerte et skifte fra «Microsoft Network»-navnet (MSN) til en onlinetjeneste som var tettere knyttet til Windows-operativsystemet.

I 2012 varslet Microsoft at de vil fase ut bruken av begrepet «Windows Live». Windows Live-sjef i Microsoft, Chris Jones, begrunnet utfasingen i et blogginnlegg med at «Vi brukte Windows Live til å referere til programvare for pc-en din (Windows Live Essentials), en samling webbaserte tjenester (Hotmail, SkyDrive og Messenger), ditt kontoforhold til Microsoft (Windows Live ID) og en rekke andre tilbud. Dette har skapt økt kompleksitet og forvirring blant kundene.» 2

## Nye navnebegrep
Hotmail ble erstattet av den nye eposttjenesten Outlook.com den 3. april 2013.

Live Messenger smeltet sammen med Skype i april 2013.
 

## Referanser


## Eksterne lenker
* 
* Live-ideer om kan prøves ut
Scarborough (distrikt)

**Scarborough** er et administrativt distrikt i North Yorkshire i England. Det har navn etter administrasjonssenteret Scarborough. 

Distriktet ble opprettet 1. april 1974 ved sammenslåing av Filey, deler av Bridlington landdistrikt, Scarborough, Scalby, Whitby, Scarborough landdistrikt og Whitby landdistrikt. Distriktet dekker et areal på 816,54 km² og hadde 108&nbsp;793 innbyggere i 2011.

## Steder i distriktet
* Filey
* Scarborough
* Whitby

## Referanser

## Eksterne lenker
*
Stevan Knićanin

**Stevan Petrović Knićanin** (serbisk: Стеван Петровић Книћанин, født 1807, død 1855) ledet serbiske frivillige i Vojvodina som kjempet under revolusjonen i 1848.

## Referanser
Toma Vučić-Perišić

**Toma Vučić-Perišić** (født 1787, død 1859) var en serbisk politiker og militær leder. Han var hovedmannen bak opprøret mot Mihajlo Obrenović og avsatte ham til fordel for Petar I av Serbia.

## Referanser
Fylkesvei 6496

**Fylkesvei 6496 (Fv6496)** går mellom Vormstad og Storås i Orkland.

Den tar av fra fylkesvei 65 ved Storås og går nordover langs Ringevatnet og Hostovatnet til fylkesvei 65 ved Vormstad.

Før Trøndelag fylke ble opprettet 1. januar 2018 hadde veien betegnelsen fylkesvei 481 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Skrolsvik fort

**Skrolsvik fort** på Senjehesten (også kjent som **Senjehesten fort**, tysk betegnelse **[[Heeres Küsten Batterie|HKB]] 16./973 Senjehesten**) på Senja i Troms ble anlagt av de okkuperende tyskerne i 1941 under andre verdenskrig. Etter krigen overtok Sjøforsvaret fortet, og ble videre en del av fortifikasjonene under Kystartilleriet. I 1989 ble fortet nedlagt, sammen med mange andre fort i samme område, på grunn av nyetableringen av Meløyvær fort. Fortsatt er store deler av fortet intakt, både med bunkere og «forberedte/etablerte faste stillingerer». I tillegg er de fire tyske 15&nbsp;cm-kanonene fortsatt intakt.

Etter nedleggelsen tok Senjehesten Kystforsvarsmuseum (avdeling under Midt-Troms Museum, Senjamuseet) over fasilitetene, og eiendommene ble lagt ut til salg. Stedet har blant annet fungert som campingplass og hotell, men bærer nå (2013) sterkt preg av forfall.

## Eksterne lenker
* turliv.no - informasjon og bilder fra strendene ved fortet
* senjehesten.no
Ilija Garašanin

**Ilija Garašanin** (født 16. januar 1812, død 10. juni 1874) (serbisk kyrillisk: *Илија Гарашанин*) var en konservativ serbisk politiker som hadde stor innflytelse på politikken i Serbia.

## Referanser
Timișoara

**Timișoara** (ungarsk: *Temesvár*, tysk: *Temeschwar* eller *Temeschburg*) er en by i regionen Banat i det vestlige Romania. Byen hadde  innbyggere per , og ligger i fylket Timiș.

Timișoara er en industriby og var den første i Europa med elektrisk belysning. Dette skjedde i 1884, og i 1899 ble byen en av de første med elektriske sporvogner. Byen er hovedstad for distriktet Timiș.

Timișoara er en multikulturell by som er hjemsted for et forholdsvis stort antall ungarere (nesten ), samt grupper av tyskere (nemlig Banat-schwabere), serbere, romaer og bulgarere.

Oppstanden mot det kommunistiske regime og Romanias diktator Nicolae Ceaușescu begynte i Timișoara 15. desember 1989.

10,7 km fra sentrum ligger Traian Vuia internasjonale lufthavn som er basen til det rumenske lavprisselskapet Carpatair.

## Vennskapsbyer
*  Graz, Østerrike, siden 1982
*  Karlsruhe, Tyskland, siden 1992
*  Gera, Tyskland, siden 1998
*  Mulhouse, Frankrike, siden 1991
*  Rueil-Malmaison, Frankrike, siden 1993
*  Sassari, Italia, siden 1990
*  Faenza, Italia, siden 1991
*  Treviso, Italia, siden 2003
*  Palermo, Italia, siden 2005
*  Cancún, (Mexico), siden 2004
*  Trujillo (Peru), siden 2010
*  Novi Sad, Serbia, siden 2005
*  Szeged, Ungarn, siden 1998
*  Nottingham, Storbritannia, siden 2009
*  Shenzhen, Kina, siden 2007
## Eksterne lenker
*
Mason County (Vest-Virginia)

**Mason County** er et fylke i den amerikanske delstaten Vest-Virginia. Det ligger vest i staten og det grenser mot Jackson County i øst, Putnam County i sørøst og mot Cabell County i sørvest. Det har også grense mot delstaten Ohio i vest og nord.

Mason Countys totale areal er  km² hvorav 34&nbsp;km² er vann. I 2000 hadde fylket  innbyggere og administrasjonssenteret ligger i Point Pleasant.

Fylket ble grunnlagt i 1804 og er oppkalt etter patriot og statsmann George Mason.

I fylket ligger to kullkraftverk: Philip Sporn og Mountaineer, med produksjon på samlet 2,4 GW, og utslipp av 13,1 millioner tonn CO<sub>2</sub> årlig.
## Eksterne lenker
*
Marit Wiig

**Marit Wiig** (født 1949) er en norsk offentlig tjenestemann, idrettsleder og tidligere håndballspiller. Hun har hatt flere lederderstillinger, både innen det private og offentlige. Blant annet har hun vært avdelingsdirektør i NHO og ekspedisjonssjef i Idrettsavdelingen i Kulturdepartementet.

## Karriere
Wiig er utdannet jurist ved Universitetet i Oslo i 1975.

I 1976 ble hun ansatt i Forbruker- og Administrasjonsdepartementet, hvor hun var ekspedisjonssjef fra 1986–1990. Deretter avdelingsdirektør i Norges Postsparebank (1990–1992), seniorrådgiver i Verdensbanken i Washington (1992–1994), direktør i Administrasjonsavdelingen i Postbanken (1994–1995) og direktør for Avdeling for lønns- og arbeidsvilkår i Næringslivets Hovedorganisasjon (NHO) (1995–1999). I 1999 ble hun i statsråd tilsatt som direktør i Toll- og avgiftsdirektoratet for seks år. I 2005 fikk hun åremålet forlenget, men gikk av etter eget ønske i 2007. Wiig var deretter spesialrådgiver ved Senter for statlig økonomistyring før hun i 2010 ble utnevnt til ekspedisjonssjef i Idrettsavdelingen i Kulturdepartementet. Fra 2015 til 2019 var hun president for Norges Golfforbund.

## Idrett
Wiig spilte håndball på Vestar og vant flere seriemesterskap.

Hun har også hatt verv og lederstillinger innen idretten. Hun var visepresident i Norges Håndballforbund fra 1984 til 1988, styremedlem i Norges Idrettsforbund fra 1987 til 1990 og visepresident fra 1990 til 1994. Fra 1988 til 1994 var hun også styremedlem i Lillehammer Olympiske Organisasjonskomité (LOOC). Hun stilte til valg som idrettspresident i 1994, men tapte avstemningen mot Arne Myhrvold. Hun har også vært leder for Norges idrettsforbund og olympiske og paralympiske komites lovutvalg, men trakk seg fra dette vervet i mars 2010 etter å ha blitt utnevnt som ekspedisjonssjef i Kulturdepartementet.

## Referanser
ISSF olympisk trap

**Olympisk trap** (offisielt referert som kun trap) er en olympisk øvelse som inngår i sporten leirdueskyting

Ett skudds olympisk trap har en historie som går mange hundre år tilbake i tid, det er nå tillatt med to skudd. Den blir regnet som den vanskeligste trapgrenen. Utgangsavstanden til leirduen (target) er lengre og farten er høyere.

Det blir skutt etter International Shooting Sport Federations (ISSF) regelverk.

Det er fem standplasser på en rett linje femten meter bak de femten maskinene på en OL-Trap bane. Det er fem grupper á tre maskiner på hver standplass. En kaster til høyre, en kaster rett fram, og en kaster til venstre. Høyde og vinkel er satt forskjellig på disse maskinene. Leirduene kommer med en gang det ropes. Man har to skudd på hver leirdue og man står med våpenet ferdig montert i skulderen. Kastelengde 75 meter. Det er seks skyttere per lag.

Fra 1992 var olympisk trap åpent for både menn og kvinner. I 1996 var det åpent for kun menn, og fra 2000 har kvinner og menn hatt separate klasser.

## Eksterne lenker
* Norges Skytterforbund
Mingo County

**Mingo County** er et fylke i den amerikanske delstaten Vest-Virginia. Det ligger sørvest i staten og det grenser mot Lincoln County i nord, Logan County i nordøst, Wyoming County i øst, McDowell County i sørøst og mot Wayne County i nordvest. Det har også grense mot delstaten Kentucky i vest.

Mingo Countys totale areal er 1&nbsp;097 km² hvorav 3 km² er vann. I 2000 hadde fylket 28&nbsp;253 innbyggere, og administrasjonssenteret ligger i Williamson.

Fylket ble grunnlagt i 1895 og er Vest-Virginias yngste fylke, og det er oppkalt mingo-indianerne. 
## Eksterne lenker
*
Liste over byer i Ghana

Dette er en **liste over byer i Ghana**.

Det største byområde i Ghana er Accra som har  innbyggere. (1. januar 2005)

I tabellen er byer i Ghana med mer enn 30&nbsp;000 innbyggere tatt med. Antallet ved folketellingene 1. mars 1970, 18. mars 1984 og 26. mars 2000 samt et beregnet folketall 1. januar 2005 er oppgitt. Folketallet omfatter selve byen uten forsteder, ikke nødvendigvis etter administrative grenser. Tabellen er sortert etter folketall i 2005.
  

## Eksterne lenker
*  (engelsk, tysk, fransk og spansk)
* Befolkningstall fra http://www.citypopulation.de/Ghana.html (engelsk og tysk)
Arild Dahl

**Arild Dahl** (født 1954) er en norsk forfatter og oversetter, oppvokst i Vinje i Telemark og på Skedsmokorset. 

Dahl debuterte som forfatter i 1981 med diktsamlingen *Motvind*. Senere har han utgitt 15 bøker, hvorav åtte romaner - de øvrige er novellesamlinger, skuespill og barne- og ungdomsbøker. Hans skuespill er oppført på Den Nationale Scene.

Dahl er har i to perioder vært leder av Norsk Forfattersentrums Vestlandsavdeling. Han var fra 1993 til 1998 leder for Skrivekunst-akademiet i Hordaland. Med unntak av dette avbrekket har han vært forfatter på heltid siden 1983. Dahl har også holdt en rekke skrivekurs, blant annet ved Raulandsakademiet. Han er også en av få forfattere som utgir bøker både på nynorsk og bokmål.

Dahl bor i Bergen.

## Romaner, dikt og noveller
* 1981 *Motvind* &ndash; dikt
* 1985 *På dans!* &ndash; roman
* 1986 *Svevet over Haukeli* &ndash; noveller
* 1988 *En viss eleganse* &ndash; roman
* 1990 *Ubehaget* &ndash; noveller
* 1992 *Avgrunn* &ndash; roman
* 1996 *Hennes meningsløse kyss* &ndash; roman
* 1999 *Forskjønnelsen* &ndash; roman
* 2001 *I beste sendetid* &ndash; roman
* 2004 *Montana* &ndash; roman
* 2015 *Berøringsangst* &ndash; roman 

## Barne- og ungdomsbøker
* 1991 *Interessert, eg?* (med Eva Jensen) &ndash; ungdomsbok
* 1992 *I den mørke natt* &ndash; barnebok
* 1994 *Nødutgang* &ndash; barnebok
* 2002 *Ekspedisjon Livredd* &ndash; barnebok

## Skuespill
* 1989 *Politi! Politi! Var jeg en hopper* (to skuespill)

## Referanser


## Eksterne lenker
* Anmeldelse av ''Montana'' i Dagbladet
* http://www.nettavisen.no/kultur/--vi-ma-kunne-snakke-om-innvandring-uten-a-ga-i-skyttergravene/3422789628.html
* Digitaliserte bøker av Arild Dahl hos Nasjonalbiblioteket.
* Presentasjon av Arild Dahl i Forfatterkatalogen på Forfattersentrums nettsider
Holmedal montessoriskule

**Holmedal montessoriskule** er en barneskole i bygda Holmedal i Askvoll kommune i Sogn og Fjordane. Skolen ble opprettet i 2005 og hadde på senhøsten 2006 29 elever.

## Eksterne lenker
*
Marion County (Vest-Virginia)

**Marion County** er et fylke i den amerikanske delstaten Vest-Virginia. Det ligger nord i staten og grenser mot Monongalia County i nord, Taylor County i sørøst, Harrison County i sør og mot Wetzel County i vest.

Marion Countys totale areal er 807 km² hvorav 5 km² er vann. I 2000 hadde fylket  innbyggere og administrasjonssenteret ligger i byen Fairmont.

Fylket ble grunnlagt i 1842 av land fra fylkene Monongalia og Harrison County. Det er oppkalt etter general Francis Marion som deltok i den amerikanske uavhengighetskrigen. 
## Eksterne lenker
*
Wayne County (New York)

**Wayne County** er et fylke i den amerikanske delstaten New York. Det ligger øst i delstaten ved Ontariosjøen og grenser mot Cayuga fylke i øst, Seneca fylke i sørøst Ontario fylke i sørvest og mot Monroe fylke i vest. Det har også grense mot Canada (vanngrense) i nord.

Wayne Countys totale areal er 3 585 km² hvorav 2 020 km² er vann. I 2000 hadde fylket 93 765 innbyggere og administrasjonssenteret ligger i Lyons.

Fylket ble grunnlagt 11. april 1823 av land fra fylkene Seneca og Ontario. Wayne County er oppkalt etter general Anthony Wayne.

## Referanser


## Eksterne lenker
*